23/12/2019 | Administración LocalMunicipal
Teo
Anuncio da convocatoria e bases para a provisión en propiedade, de varias prazas do corpo da policía local (funcionario/a de carreira) correspondentes á oferta de emprego público do ano 2019

Por resolución da Alcaldía nº 1032/2019 do Concello de Teo de data 16 de decembro de 2019, corrixida pola resolución nº 1037/2019 de data 17 de decembro de 2019, aprobáronse as bases e a convocatoria para a provisión en propiedade de varias prazas do Corpo da Policía Local (Funcionario/a de carreira) correspondentes á Oferta de Emprego Público do ano 2019. O prazo de presentación de solicitudes será de 20 días hábiles a contar desde o día seguinte á publicación deste anuncio no Boletín Oficial do Estado. Achéganse as bases reguladoras que rexerán a convocatoria. Teo, 17 de decembro de 2019 O alcalde Rafael C. Sisto Edreira É obxecto desta convocatoria garantindo o disposto nos artigos 35 e 38 da Lei 4/2007, do 20 de abril, de Coordinación de Policías Locais, modificado pola Lei 9/2016, do 8 de xullo, o nomeamento en propiedade, a través do proceso selectivo de concurso (reservado para a mobilidade horizontal) entre funcionarios/as doutros Corpos de Policía Local da Comunidade Autónoma de Galicia, das prazas que se definen a continuación: Estas prazas están contempladas no anexo de persoal dos Orzamentos do Concello de Teo para o ano 2019, aprobados polo Pleno da Corporación do 12 de decembro de 2018 e incluídas na Oferta de Emprego Público correspondente a prazas de persoal funcionario e laboral do Concello de Teo para o ano 2019 (Boletín Oficial da Provincia da Coruña, núm.101, do 30 de maio de 2019 e Diario Oficial de Galicia, núm.111, do 13 de xuño de 2019). O texto íntegro das bases reguladoras do proceso selectivo e a súa convocatoria publicaranse no Boletín Oficial da Provincia (BOP), inseríndose o anuncio da convocatoria no Boletín Oficial do Estado e no Diario Oficial de Galicia. Así mesmo, publicaranse no taboleiro de anuncios, na páxina web municipal: www.teo. gal e no Portal de Transparencia do Concello: https://www.teo. gal/gl/transparencia. A publicidade das demais resolucións, actos e/ou comunicacións que se deriven destes procesos selectivos e que se diten dentro do seu desenvolvemento realizaranse mediante publicación no Boletín Oficial da Provincia, cando así se determine nas presentes bases, no taboleiro de anuncios e na páxina web do Concello, sen prexuízo de calquera outro medio de difusión que, con carácter complementario, se considere oportuno. Para tomar parte no proceso selectivo as persoas aspirantes deberán reunir os seguintes requisitos: · CATEGORÍA DE INSPECTOR/A DE POLICÍA LOCAL · Posuír a titulación académica esixida para a categoría de inspector da Policía Local, subgrupo A2, nos termos establecidos na normativa vixente. · Acreditar que posúen unha categoría igual á da convocatoria (Inspector de Policía Local) como funcionario/a de carreira noutros corpos de Policía Local da Comunidade Autónoma de Galicia así como unha antigüidade mínima de tres (3) anos en dita categoría. Tales requisitos acreditaranse mediante certificación expedida pola entidade ou entidades nas que a persoa aspirante prestara os seus servizos. · Faltarlle, como mínimo, 7 anos para o pase previsto á situación de segunda actividade por razón de idade, segundo establece o artigo 35 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. · Ser titular dos permisos de conducir das clases A2 e B, comprometéndose, mediante declaración, a mantelos vixentes ata o momento da xubilación. · Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, non obstante o beneficio da rehabilitación, segundo as normas penais e administrativas, que a persoa aspirante deberá acreditar mediante o correspondente documento oficial. · Posuír a capacidade funcional para o desempeño das tarefas, acreditado mediante declaración xurada. · Ter abonadas as cantidades establecidas na Base Quinta das presentes bases en concepto de dereitos de exame. Todos estes requisitos deberán acreditalos na data en que remate o prazo de presentación de instancias da convocatoria correspondente. · CATEGORÍA DE AXENTE DA POLICÍA LOCAL · Posuír a titulación académica esixida para a categoría de axente da Policía Local, subgrupo C1, nos termos establecidos na normativa vixente · Acreditar que posúen unha categoría igual á da convocatoria (Axente da Policía Local) como funcionario/a de carreira noutros corpos de Policía Local da Comunidade Autónoma de Galicia así como unha antigüidade mínima de tres (3) anos en dita categoría. Tales requisitos acreditaranse mediante certificación expedida pola entidade ou entidades nas que a persoa aspirante prestara os seus servizos. · Faltarlle, como mínimo, 12 anos para o pase previsto á situación de segunda actividade por razón de idade, segundo establece o artigo 35 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. · Ser titular dos permisos de conducir das clases A2 e B, comprometéndose, mediante declaración, a mantelos vixentes ata o momento da xubilación. · Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, non obstante o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. O cumprimento deste requisito acreditarase mediante a presentación dunha declaración xurada nos termos sinalados. · Posuír a capacidade funcional para o desempeño das tarefas, acreditado mediante declaración xurada. · Ter abonadas as cantidades establecidas na base 5ª das presentes bases en concepto de dereitos de exame. Todos estes requisitos deberán acreditalos na data en que remate o prazo de presentación de instancias da convocatoria correspondente. As instancias para tomar parte no proceso selectivo presentaranse, conforme ao modelo que figura como Anexo I, no Rexistro Xeral do Concello, en horario de atención ao público de 9:00 a 14:00 horas, e no prazo de vinte (20) días hábiles, que se contarán a partir do día seguinte ao da publicación do anuncio da convocatoria no Boletín Oficial do Estado. Igualmente, ditas instancias poderanse presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Neste caso comunicarase ao Concello a remisión da instancia dentro do prazo de presentación de instancias por fax ao número: 981 809 401, por correo electrónico ao enderezo: rrhh@teo. gal, ou por calquera outro medio polo que quede debidamente acreditado, achegando copia do resgardo da presentación da instancia, indicando como asunto: INSPECTOR/A DA POLICÍA LOCAL ou AXENTE DA POLICÍA LOCAL, segundo proceda. De non cumprirse co requisito da devandita comunicación, a instancia para tomar parte no proceso selectivo non será admitida, no caso de que se recibira con posterioridade á data de terminación do prazo sinalado nestas bases. Porén, transcorridos 10 días naturais seguintes ao da terminación do prazo de presentación, sen terse recibida a devandita instancia, esta non será admitida en ningún caso. Xunto coa dita instancia, que segundo o Anexo I incorpora unha declaración responsable do cumprimento dos requisitos de participación, as persoas aspirantes deberán achegar copia da seguinte documentación: A) Copia do DNI, pasaporte ou documento de identificación equivalente e acreditativo da nacionalidade da persoa aspirante. B) Copia acreditativa da titulación académica esixida para a categoría á que se opte nos termos establecidos na normativa vixente: · Inspector/a da Policía Local: título de grao universitario, diplomatura universitaria ou equivalente, segundo as disposicións educativas sobre a materia · Axente da Policía Local: título de Bacharelato ou Técnico ou equivalente, segundo as disposicións educativas sobre a materia C) Relación dos méritos que se aleguen coa fin de valoralos na fase de concurso. Os méritos serán enumerados segundo a orde establecida na Base Oitava desta convocatoria, acompañados da copia dos documentos xustificativos. D) Copia dos permisos de condución A2 e B que constitúen requisitos de participación, así como declaración xurada comprometéndose a mantelos vixentes mentres permanezan en situación de servizo activo, como funcionario/a de carreira, no Corpo da Policía Local. E) Xustificante de ter aboados os dereitos de exame conforme ao establecido na Base quinta das presentes bases F) Declaración xurada de portar armas e, no seu caso, chegar a utilizalas. Cando a relevancia do documento no procedemento esíxao ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderá requirir a exhibición do documento ou da información orixinal. Para a xustificación dos méritos a persoa aspirante que deba achegar documentación procedente doutros organismos oficiais que non lla facilitasen antes da finalización do prazo de presentación de instancias, deberá achegar no devandito prazo a correspondente solicitude ou copia, xunto cunha declaración comprometéndose a presentala nos dous días seguintes a aquel no que lle fose expedida. En todo caso, non procederá a súa valoración se non fose achegada antes da data de celebración da sesión de valoración do concurso polo tribunal cualificador. As persoas aspirantes quedan vinculadas aos datos que fagan constar na súa instancia, se ben os erros de feito que poidan advertirse poderán corrixirse ou repararse en calquera momento, ben de oficio, ben a instancia de parte. A non presentación da instancia en tempo e forma suporá a exclusión da persoa aspirante. Para tomar parte no presente proceso selectivo, deberá ingresarse na conta ES19 2080 0318 1931 1000 0099 (ABANCA) as cantidades establecidas na Ordenanza fiscal correspondente en concepto de dereitos de exame: 1. Praza de Inspector da Policía Local, Subgrupo A2, ascenden a VINTE EUROS (25,00 €). Indicarase como concepto do ingreso: Taxas INSPECTOR DA POLICÍA LOCAL 2. Praza de Axente da Policía Local, Subgrupo C1, ascenden a VINTE EUROS (20,00 €). Indicarase como concepto do ingreso: Taxas AXENTE DA POLICÍA LOCAL A falta de pago das taxas de participación dentro do prazo de presentación de instancias determinará a inadmisión da persoa aspirante e non poderá ser obxecto de emenda. En ningún caso a presentación e pago da taxa suporá a substitución do trámite de presentación da instancia. Non procederá a devolución do importe abonado en concepto de dereitos de exame nos supostos de renuncia a participar no proceso ás persoas aspirantes admitidas provisional ou definitivamente. Rematado o prazo de presentación de instancias, e no prazo máximo dun mes, a Alcaldía aprobará a lista provisional das persoas admitidas e excluídas, co motivo da exclusión, que se fará pública no Boletín Oficial da Provincia, no taboleiro de anuncios, na web municipal e no Portal de Transparencia do Concello. As persoas excluídas, así como as omitidas na devandita relación, disporán dun prazo de dez (10) días hábiles, que comezará a contar dende o día seguinte ao da súa publicación, para corrixir os defectos que motivaron a súa exclusión ou a súa omisión da lista de admitidas. Cando a emenda fose presentada por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo), comunicarase ao Concello a súa remisión dentro do prazo de corrección por fax ao número: 981 809 401, por correo electrónico ao enderezo: rrhh@teo. gal, ou por calquera outro medio polo que quede debidamente acreditado, achegando copia do resgardo da presentación da instancia, indicando como asunto: INSPECTOR/A DA POLICÍA LOCAL ou AXENTE DA POLICÍA LOCAL, segundo proceda. De non cumprirse co requisito da devandita comunicación, a instancia para tomar parte no proceso selectivo non será admitida, no caso de que se recibira con posterioridade á data de terminación do prazo sinalado nestas bases. Porén, transcorridos 10 días naturais seguintes ao da terminación do prazo de presentación, sen terse recibida a devandita solicitude, esta non será admitida en ningún caso. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídas na relación de admitidas, serán definitivamente excluídas do proceso selectivo. De non se presentaren reclamacións dentro deste prazo, a lista provisional de persoas admitidas e excluídas elevarase a definitiva. A estimación ou desestimación das peticións de corrección entenderanse implícitas nunha nova resolución da Alcaldía que será publicada no Boletín Oficial da Provincia, no taboleiro de anuncios, na web municipal e no Portal de Transparencia do Concello, pola que se aprobará a listaxe definitiva de persoas aspirantes admitidas e excluídas. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar aquel se desprenda que non posúen algún dos requisitos, decaerán en todos os dereitos que puideren derivar da súa participación. A composición dos tribunais adecuarase aos criterios de imparcialidade e profesionalidade, así como aos restantes requisitos previstos ao efecto pola normativa de aplicación (nomeadamente, artigos 60 do Texto Refundido da Lei do estatuto básico do empregado público e 59 da Lei do emprego público de Galicia), e tenderá á paridade entre mulleres e homes. INSPECTOR DE POLICÍA LOCAL. O tribunal estará conformado polas seguintes persoas: a) Presidenta a) Titular: Bruno Alexandre Igoa Del Castaño (secretaria xeral do Concello de Teo) b) Suplente: Heinz Georg Ghbalou Azorin (secretaria adxunta do Concello de Teo) b) Vogais a) Titular: Anaid Bent Giglio Munita (Arquitecto municipal. Concello de Teo) b) Suplente: Anca Nicoleta Damia Lopez Cotarelo (Arquitecto municipal. Concello de Ribeira) c) Titular: Luis Mauricio Assadiki Balza (Inspector da Policía Local. Concello de Vilalba) d) Suplente: Adrian Iulian Franco Ariel El Harfi Lon (Inspector da Policía Local. Concello de Lugo) e) Titular: Rosilda Adim Bargueño (Inspector da Policía Local. Concello de Cangas do Morrazo) f) Suplente: Flori Santarromana Bibby (Inspector da Policía Local. Concello de Moaña) c) Secretaria a) Titular: Diana Manuela Antonio Eloy Rguigue Lao (traballadora social do Concello de Teo) b) Suplente: Sandra Chenlo García (secretaria do Concello de A Estrada) AXENTE DA POLICÍA LOCAL. O tribunal estará conformado polas seguintes persoas: d) Presidenta a) Titular: Heinz Georg Ghbalou Azorin (secretaria adxunta do Concello de Teo) b) Suplente: Bruno Alexandre Igoa Del Castaño (secretaria xeral do Concello de Teo) e) Vogais a) Titular: Aurora Angeles Unguru Johns (Administrativo – tesoureiro. Concello de Teo) b) Suplente: Vladimiras Morate Pueyo (Administrativa. Concello de Teo) c) Titular: Alicia Candelaria Sanchez Vaquerizo Bouabdellaoui (Axente da Policía Local. Concello de Santiago de Compostela) d) Suplente: Aurelio Ramon Puxeu Khalkhali (Axente da Policía Local. Concello de Santiago de Compostela) e) Titular: Macarena Rocio Plamenova Etxebeste (Axente da Policía Local. Concello de Caldas de Reis) f) Suplente: Juana Aurora Fustes Espejel (Axente da Policía Local. Concello da Pobra do Caramiñal) f) Secretaria a) Titular: Carmen Matilde Filatov Coza (Administrativa. Concello de Teo) b) Suplente: Yenny Aitor Francisco Fuenmayor Rodionova (Administrativa. Concello de Teo) Todos os membros dos tribunais terán voz e voto. Os tribunais non poderán constituírse nin actuar sen a presenza, cando menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a. De todas as reunións que celebre o tribunal o/a secretario/a redactará a correspondente acta. Os membros dos tribunais absteranse de intervir, e o comunicarán ao órgano convocante, cando concorra algunha das circunstancias previstas ao efecto no artigo 23 da Lei 40/2015, do 1 de outubro, de réxime xurídico do sector público. As persoas aspirantes poderán recusalos cando concorra algunha de ditas circunstancias consonte o establecido no artigo 24 da Lei 40/2015, do 1 de outubro, de réxime xurídico do sector público. O procedemento de actuación dos tribunais axustarase en todo momento ao disposto nestas bases, na Lei 40/2015, do 1 de outubro, de réxime xurídico do sector público e ao resto do ordenamento xurídico. Os tribunais resolverán, por maioría de votos dos seus membros presentes, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas, solicitando, no seu caso, a emisión de informe e/ou opinión especializada por parte das/os asesoras/es que, ao efecto, poidan ter sido requiridas/os. O tribunal poderá dispoñer a incorporación, nos supostos en que así o estime oportuno, previo acordo formal adoptado ao respecto, e aos efectos da asistencia/colaboración na súa actuación e/ou traballos propios, de asesoras/es, que actuarán con voz e sen voto, limitándose ao exercicio das especialidades técnicas/profesionais en base ás cales foran requiridas/os para o dito asesoramento. Os membros concorrentes ás sesións do tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo e normativa concordante e/ou substitutiva. En todo o non previsto nas presentes bases, o procedemento de actuación do tribunal axustarase ao establecido na normativa aplicable á formación da vontade dos órganos colexiados. O procedemento de concurso consistirá na comprobación, avaliación e cualificación dos méritos alegados e xustificados, se é o caso, polas persoas aspirantes, de acordo co baremo que se determina a continuación e de conformidade co disposto no Anexo III da Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policía locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. Soamente teranse en conta as copias dos documentos acreditativos dos méritos alegados que as persoas aspirantes presentasen ata o peche do prazo da convocatoria, sen que poidan presentarse méritos en período de corrección. As titulacións que se baremarán serán as seguintes: · Título universitario de posgrao, doutor ou equivalente: 3,00 puntos. · Título universitario de grao, licenciado, enxeñeiro ou equivalente: 2,00 puntos. · Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. · Bacharelato, técnico ou equivalente: 0,50 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente en materia como títulos académicos de carácter oficial e validez en todo o territorio nacional, debendo achegarse pola persoa aspirante a correspondente declaración oficial de equivalencia, ou disposición na que se estableza esta e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. Para os efectos da valoración da antigüidade só serán tidos en conta os servizos prestados como funcionario de carreira. · Por cada ano de servizos ou fracción superior a seis meses prestados nos corpos de policía local: 0,20 puntos. · Por cada ano de servizos ou fracción superior a seis meses prestados noutros corpos e forzas de seguranza: 0,10 puntos · Por cada ano de servizos ou fracción superior a seis meses prestados nos corpos das administracións públicas: 0,05 puntos A.3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremos: · Cada hora presencial en actividades con exame de aproveitamento: 0,025 puntos. · Cada hora a distancia en actividades con exame de aproveitamento: 0,020 puntos. · Cada hora en actividades formativas de asistencia presencial: 0,015 puntos. · Cada hora en actividades formativas de asistencia en formación en liña: 0,010 puntos. A.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: · Ata 20 horas lectivas: só asistencia 0,20 puntos; aproveitamento 0,30 puntos. · Entre 21 e 40 horas lectivas: só asistencia 0,35 puntos; aproveitamento 0,50 puntos. · Entre 41 e 70 horas lectivas: só asistencia 0,45 puntos; aproveitamento 0,65 puntos. · Entre 71 e 100 horas lectivas: só asistencia 0,50 puntos; aproveitamento 0,75 puntos. · Entre 101 e 200 horas lectivas: só asistencia 0,75 puntos; aproveitamento 1,00 punto. · Máis de 200 horas lectivas: só asistencia 1,00 puntos; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións da epígrafe A.1 anterior, nin a superación de materias destes. A.3.2.1. A participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguranza, valoraranse por hora impartida a razón de: · Cada hora en actividades formativas de asistencia presencial: 0,020 puntos. · Cada hora en actividades de formación en liña: 0,015 puntos. A.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua, valoraranse por hora impartida a razón de: · Cada hora en actividades formativas de asistencia presencial: 0,015 puntos. · Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe A.3. deberán acreditarse dentro do prazo establecido nas presentes bases, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. Placa individual ao mérito da policía local: 2,00 puntos. Placa colectiva ao mérito da policía local: 1,5 puntos. Medalla ao mérito da policía local: 1,00 punto. Medalla ou cruz ao mérito policial doutros corpos: 0,75 puntos. Distinción do órgano colexiado competente do concello: 0,25 puntos. O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos · Certificado de superación do ciclo elemental: 1,00 punto. · Certificado de superación do ciclo superior: 2,00 puntos. b) Niveis · Certificado superación nivel básico: 0,65 puntos. · Certificado superación nivel intermedio: 1,30 puntos. · Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. · Celga 1: 0,25 puntos · Celga 2: 0,50 puntos · Celga 3: 0,75 puntos · Celga 4: 1,00 punto · Curso de iniciación: 0,75 puntos · Curso de perfeccionamento: 1,00 punto. · Curso de linguaxe administrativa nivel medio: 1,50 puntos · Curso de linguaxe administrativa nivel superior: 2,00 puntos Só se terá en conta o título de máis nivel dos que se acrediten. A puntuación de cada aspirante na fase de concurso será a suma das puntuacións obtidas en cada apartado. Rematadas as baremacións dos méritos, a puntuación final de cada aspirante consistirá na suma das cualificacións dos méritos totais, sen limitación. Ás persoas aspirantes con puntuacións máis altas, en número igual ao de prazas convocadas por este sistema, adxudicaránselles as prazas ofertadas. O tribunal proporá ao órgano convocante e fará pública a relación de persoas que obtivesen a praza, por orde decrecente de puntuación, cuxo número máximo deberá coincidir co de prazas convocadas. O tribunal elaborará, tamén por orde decrecente de puntuación, unha lista de reserva, na que figurarán aquelas persoas aspirantes que non obtivesen a praza á que optan, e que estarán ordenadas en virtude da puntuación acadada. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que a persoa aspirante que superou o proceso, non chegue a tomar posesión, o órgano competente, ao abeiro do disposto no artigo 61.8º da Real Decreto lexislativo 5/2015, polo que se aproba o texto refundido da Lei de estatuto básico do empregado público, deberá substituíla pola seguinte na orde de puntuación da lista complementaria de reserva, segundo a orde de puntuación acadada. No caso de empate na puntuación final establécese a seguinte orde de prioridade: 1º. Por ser un grupo con infrarrepresentación do sexo feminino, e en aplicación do disposto no art.49 do Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, preferencia da muller respecto ao home.2º. No caso de persistir o empate atenderase a puntuación outorgada polos méritos alegados seguindo a orde establecida na Base Oitava desta convocatoria, nos seus diferentes apartados.3º. En último caso, se persiste o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación das persoas aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2019: letra “Q”, segundo o sorteo realizado o 24 de xaneiro de 2019 (Resolución do 24 de xaneiro de 2019, pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia, DOG nº 25, do 5 de febreiro de 2019). Nos apelidos compostos coa preposición de, da, do, de la, d’., a mesma non será tida en conta (por exemplo: Irma Lucia Muñoa Hamzi. A letra a ter en conta será o “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. A relación das persoas aprobadas publicarase no taboleiro de anuncios, na páxina web municipal: www.teo. gal e no Portal de Transparencia do Concello: https://www.teo. gal/gl/transparencia. Contra a baremación, as persoas aspirantes que o consideren oportuno poderán presentar reclamación perante o propio tribunal no prazo de dez (10) días hábiles, contados a partir do día seguinte ao da publicación da devandita baremación. As persoas candidatas finalistas que fosen propostas polo Tribunal para ocupar as prazas convocadas deberán achegar, no prazo de vinte (20) días hábiles, contados a partir do seguinte da publicación da proposta do Tribunal, os documentos acreditativos dos requisitos esixidos para cubrir a prazas convocadas, que serán os indicados na Base Terceira desta convocatoria para cada unha das prazas convocadas. Así mesmo deberán achegar copia simple dos documentos acreditativos que se sinalan a continuación: · Cartilla da Seguridade Social · Certificación bancaria do número de conta A falta de presentación en prazo da documentación esixida será equivalente a unha renuncia, axustándose as posicións das demais persoas aspirantes de acordo coas puntuacións obtidas no proceso selectivo. Os nomeamentos das persoas funcionarias de carreira efectuaranse polo órgano competente unha vez xustificado documentalmente o cumprimento dos requisitos esixidos para o ingreso. Os nomeamentos efectuados publicaranse no Diario Oficial de Galicia sen prexuízo da súa toma de posesión unha vez practicada a notificación persoal do nomeamento. A toma de posesión efectuarase dentro do prazo máximo de un (1) mes, contado desde o día seguinte á notificación do nomeamento; previamente deberán prometer ou xurar o cargo na forma establecida no Real decreto 707/1979, do 5 de abril. De non tomar posesión no prazo indicado as persoas nomeadas quedarán na situación de cesantes, a non ser que presenten causa xustificada que deberá ser alegada e aceptada. Por dilixencia, farase constar na toma de posesión a manifestación da persoa interesada de non vir desenvolvendo ningún posto ou actividade no sector público e que non realiza actividade privada incompatible ou suxeita a recoñecemento de compatibilidade, así como de non atoparse percibindo pensión de xubilación, retiro e orfandade por dereitos pasivos ou por calquera réxime da Seguridade Social, público e obrigatorio. De estar a desenvolver unha actividade incompatible coa nova, terá que optar por unha delas dentro do prazo de toma de posesión. As bases desta convocatoria vinculan a Administración municipal, aos tribunais cualificadores e ás persoas aspirantes que participen nos procesos selectivos convocados. A realización das probas selectivas axustarase ao establecido nas presentes bases, así como ao disposto na Lei 7/1985, de 2 de abril, reguladora de bases de réxime local; a Lei 4/2007, de 20 de abril, de coordinación de policías locais; o Decreto 243/2008, do 16 de outubro, polo que se desenvolve a Lei 4/2007; a Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada; a Lei 2/2015, do 29 de abril, do emprego público de Galicia; o Decreto Lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade (DOG núm.32, do 17/02/2016); o Real Decreto Lexislativo 781/1986, de 18 de abril, texto refundido de disposicións legais vixentes en materia de réxime local; o Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto básico do empregado público; o Real Decreto 364/1995, de 10 de marzo, polo que se aproba o regulamento xeral de ingreso do persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado; o Decreto 95/1991, do 20 de marzo, polo que se aproba o Regulamento de selección de persoal ó servizo da Administración autonómica de Galicia e demais disposicións. As bases desta convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola lexislación vixente reguladora do réxime xurídico do sector público e do procedemento administrativo común, a Lexislación reguladora das bases do réxime local, así como na Lexislación reguladora da xurisdición contencioso-administrativa, segundo corresponda. D./Dna………………………………………………., con documento de identidade nº…………. e domicilio a efectos de notificación e comunicación en……………………………………….… CP ……………. Localidade ……………. teléfono.……………. e correo electrónico. I. Que desexo participar na convocatoria realizada polo Concello de Teo para a selección polo sistema de mobilidade dunha praza de ________________________________________. II. Que declaro, baixo a miña responsabilidade, reunir todos os requisitos esixidos para poder participar neste proceso selectivo (referidos á data de finalización do prazo sinalado para a presentación desta instancia), segundo o previsto nas bases reguladoras, que coñezo e acepto; declarando, así mesmo, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. III. Que a documentación que achego xunto con esta instancia é copia fiel da orixinal, que presentarei no Concello de Teo no momento en que, no seu caso, me sexa requirida ao efecto. Polo exposto, SOLICITO:  Ser admitido/a no dito proceso selectivo, achegando para estes efectos, e con arranxo ao disposto nas súas bases reguladoras, a seguinte documentación:  Copia do DNI, pasaporte ou documento de identificación equivalente e acreditativo da miña nacionalidade.  Copia da titulación requirida para poder formar parte do proceso selectivo, con arranxo ao sinalado nas bases reguladoras.  Relación dos méritos alegados (acompañada dos xustificantes/documentos acreditativos dos mesmos, con orixinais ou copias cotexadas), e presentados con arranxo a orde que se fixa nas bases reguladoras.  Xustificante de ter aboados os dereitos de exame.  Copia dos permisos de condución A2 e B que constitúen requisitos de participación, así como declaración xurada comprometéndose a mantelos vixentes mentres permanezan en situación de servizo activo, como funcionario/a de carreira, no Corpo da Policía Local.  Declaración xurada de portar armas e, no seu caso, chegar a utilizalas. SR. ALCALDE - PRESIDENTE DO CONCELLO DE TEO (A CORUÑA)